Sultan Zainal Rashid Al-Mu'adzam Shah I

Sultan Zainal Rashid Mu'adzam Shah I ibni Sultan Ahmad Tajuddin Halim Shah II ialah Sultan Kedah yang ke-23 yang bertakhta antara 1843 sehingga 1854. 

Baginda berkahwin dengan Wan Maheran dan dianugerahkan dengan beberapa anak, termasuk penggantinya Sultan Ahmad Tajuddin Mukarram Shah.

Pada 1851, seorang Inggeris bernama J.R. Logan telah berlayar ke Kedah dan beliau bertemu dengan Sultan Zainal Rashid Mu'adzam Shah di Bukit Pinang. Beliau bersimpati terhadap nasib Sultan dan keadaan negeri Kedah yang sudah mengalami peperangan pada 1821 hingga 1842 dan perbuatan yang dilakukan oleh pihak Siam dan Inggeris telah mendatangkan dukacita yang amat sangat pada baginda. Catatan J.R. Logan ini dimuatkan dalam "Journal of the Indian Archipelago and Eastern Asia" jilid 5 tahun 1851.

 Permaisuri 
 Wan Maheran binti Wan Muhammad Sadiq

 Putera dan Puteri 
 Sultan Ahmad Tajuddin Mukarram Shah
 Tunku Dhiauddin
 Tunku Yusuf
 Tunku Yaakob
 Tunku Rahimah
 Tunku Zamzam
 Tunku Sofiah
 Tunku Puteri
 Tunku Aishah
 Tunku Jahara

Rujukan

Kategori:Sultan Kedah abad ke-19
Kategori:Kelahiran 1803
Kategori:Kematian 1854